
	Comisia pentru Buget,

Finanţe şi Bănci
	
	București, 2 noiembrie 2020 

Nr. 4c-2/1080
PLx.661/2020


BIROUL  PERMANENT

AL

CAMEREI  DEPUTAŢILOR

Vă înaintăm alăturat, raportul asupra proiectului de Lege privind aprobarea Ordonanței de urgență a Guvernului nr.177/2020 pentru aprobarea Acordului de împrumut între Uniunea Europeană, în calitate de Creditor și România, în calitate de Împrumutat, în valoare de 4.099.244.587 euro, semnat la București, la 8 octombrie 2020 și la Bruxelles, la 19 octombrie 2020, trimis cu adresa nr. PLx.661/2020, Camera Deputaților fiind prima Cameră sesizată. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE,

George-Gabriel VIȘAN
Parlamentul  României

[image: image2.jpg]



	Comisia pentru Buget,

Finanţe şi Bănci
	
	București, 2 noiembrie 2020
Nr. 4c-2/1080
PLx.661/2020


RAPORT

Proiect de Lege privind aprobarea Ordonanței de urgență a Guvernului nr.177/2020 pentru aprobarea Acordului de împrumut între Uniunea Europeană, în calitate de Creditor și România, în calitate de Împrumutat, în valoare de 4.099.244.587 euro, semnat la București, la 8 octombrie 2020 și la Bruxelles, la 19 octombrie 2020

În conformitate cu prevederile art. 94 și 115 din Regulamentul Camerei Deputaților, republicat, Comisia pentru buget, finanțe și bănci a fost sesizată, spre dezbatere în fond, în procedură de urgență, cu proiectul de Lege privind aprobarea Ordonanței de urgență a Guvernului nr.177/2020 pentru aprobarea Acordului de împrumut între Uniunea Europeană, în calitate de Creditor și România, în calitate de Împrumutat, în valoare de 4.099.244.587 euro, semnat la București, la 8 octombrie 2020 și la Bruxelles, la 19 octombrie 2020.
Conform prevederilor art.75 din Constituția României, republicată, și ale art.91 din Regulamentul Camerei Deputaților, republicat, Camera Deputaților este prima Cameră sesizată.

La dezbaterea proiectului de Lege s-a avut în vedere avizul favorabil al Consiliului Legislativ.
Proiectul de Lege supus dezbaterii are ca obiect de reglementare aprobarea Acordului de împrumut între Uniunea Europeană, în calitate de Creditor și România, în calitate de Împrumutat, în valoare de 4.099.244.587 euro, semnat la București, la 8 octombrie 2020 și la Bruxelles, la 19 octombrie 2020, în cadrul instrumentului SURE, în vederea susținerii indemnizațiilor de care beneficiază salariații, în cuantum de 75% din salariul de bază corespunzător locului de muncă, a rambursării unei părți din salariu, suportată din bugetul asigurărilor pentru șomaj, reprezentând 41,5%  din salariul de bază, acordării unor indemnizații unor categorii de profesioniști, a căror activitate a fost redusă ca urmare a pandemiei COVID-19, acordării sporului pentru munca suplimentară prestată în perioada situației de urgență peste programul normal de lucru de către personalul structurilor de specialitate ale Institutului Național de Sănătate Publică.   

În conformitate cu prevederile art. 61 din Regulamentul Camerei Deputaților, republicat, membrii Comisiei au examinat proiectul de Lege menționat mai sus, în ședința online, din data de 2 noiembrie 2020.    
La lucrările Comisiei online și-au înregistrat prezența un număr de 24 deputați, din totalul de 26 de membri.
La dezbaterea proiectului de Lege a participat la ședința online a comisiei, în calitate de invitat, doamna Boni Cucu - director general, în cadrul Ministerului Finanţelor Publice.

      În urma dezbaterii proiectului de lege şi a opiniilor exprimate, deputații prezenți online, au hotărât cu majoritate de voturi, să propună plenului Camerei Deputaţilor, un raport de adoptare a proiectului de Lege privind aprobarea Ordonanței de urgență a Guvernului nr.177/2020 pentru aprobarea Acordului de împrumut între Uniunea Europeană, în calitate de Creditor și România, în calitate de Împrumutat, în valoare de 4.099.244.587 euro, semnat la București, la 8 octombrie 2020 și la Bruxelles, la 19 octombrie 2020, în forma prezentată de Guvern.

 În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

George-Gabriel VIȘAN
	SECRETAR,

Marilen – Gabriel PIRTEA


Şef serviciu,
Giorgiana Ene

               Expert parlamentar,
               Cristina Apostol

